CELEX: 32020R0478
Language: mt
Date: 2020-04-01 00:00:00
Title: Regolament ta’ Implimentazzjoni tal-Kummissjoni (UE) 2020/478 tal-1 ta’ April 2020 li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid (Test b’rilevanza għaż-ŻEE)

2.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 102/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/478
         tal-1 ta’ April 2020
         li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 8 tiegħu,
         Billi:
         
                     (1)
                  
                  
                     Skont l-Artikolu 8 tar-Regolament (UE) 2015/2283, sal-1 ta' Jannar 2018 il-Kummissjoni kellha tistabbilixxi l-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 tal-Parlament Ewropew u tal-Kunsill (2).
                  
               
                     (2)
                  
                  
                     Il-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 ġiet stabbilita bir-Regolament ta’ Implimentazzjoni tal-Kummissjoni (UE) 2017/2470 (3).
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2018/1023 (4) ikkoreġa r-Regolament ta’ Implimentazzjoni (UE) 2017/2470 u ssostitwixxa l-Anness tiegħu sabiex jinkludi għadd ta' ikel ġdid awtorizzat jew notifikat mhux inkluż fil-lista tal-Unjoni inizjali.
                  
               
                     (4)
                  
                  
                     Wara l-pubblikazzjoni tar-Regolament ta’ Implimentazzjoni (UE) 2017/2470 u tar-Regolament ta’ Implimentazzjoni (UE) 2018/1023, l-operaturi tan-negozju tal-ikel identifikaw żball addizzjonali fl-Anness tar-Regolament ta’ Implimentazzjoni (UE) 2017/2470 u nnotifikaw lill-Kummissjoni dwaru.
                  
               
                     (5)
                  
                  
                     Il-korrezzjoni hija meħtieġa biex tiġi pprovduta ċarezza u ċertezza tad-dritt għall-operaturi tan-negozju tal-ikel u għall-awtoritajiet kompetenti tal-Istati Membri, u b’hekk ikun hemm lok għall-implimentazzjoni u għall-użu kif suppost tal-lista tal-Unjoni tal-ikel ġdid.
                  
               
                     (6)
                  
                  
                     Iż-żejt tas-Schizochytrium sp. (T18) ġie awtorizzat bħala ikel ġdid permezz tal-proċedura ta’ notifika skont l-Artikolu 5 tar-Regolament (KE) Nru 258/97. Fl-ispeċifikazzjonijiet taż-żejt tas-Schizochytrium sp. (T18), il-valur tal-aċidu indikat huwa b’mod żbaljat ≤ 0,5 mg KOH/g minflok il-valur korrett ta’ ≤ 0,8 mg KOH/g. Il-lista tal-Unjoni tal-ikel ġdid stabbilita bir-Regolament ta’ Implimentazzjoni (UE) 2017/2470 indikat l-istess valur żbaljat.
                  
               
                     (7)
                  
                  
                     Għaldaqstant, l-ispeċifikazzjonijiet taż-żejt tas-Schizochytrium sp. (T18) relatati mal-valur tal-aċidu fit-Tabella 2 tal-Anness tar-Regolament ta’ Implimentazzjoni (UE) 2017/2470 jenħtieġ li jiġu kkoreġuti kif xieraq.
                  
               
                     (8)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta’ Implimentazzjoni (UE) 2017/2470 huwa kkoreġut f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ April 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti ġodda tal-ikel (ĠU L 43, 14.2.1997, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (4)  Ir-Regolament ta’ Implimentazzjoni tal-Kummissjoni (UE) 2018/1023 tat-23 ta’ Lulju 2018 li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid (ĠU L 187, 24.7.2018, p. 1).
      
      
         
            ANNESS
            Fit-Tabella 2 (Speċifikazzjonijiet) tal-Anness tar-Regolament ta’ Implimentazzjoni (UE) 2017/2470, l-entrata għaż-żejt tas-Schizochytrium sp. (T18) hija sostitwita b’dan li ġej:
            
               
                           Ikel ġdid awtorizzat
                        
                        
                           Speċifikazzjoni
                        
                     
                           “Żejt tas-Schizochytrium sp. (T18)
                        
                        
                           Valur tal-aċidu: ≤ 0,8 mg KOH/g
                           Valur tal-perossidu (PV): ≤ 5,0 meq/kg żejt
                           Ndewwa u volatili: ≤ 0,05 %
                           Materjal insaponifikabbli: ≤ 3,5 %
                           Aċidi xaħmin trans: ≤ 2,0 %
                           Aċidi xaħmin liberi: ≤ 0,4 %
                           Kontenut ta’ DHA: ≥ 35 %”